Det europæiske år for [[kulturarv]] fandt også sted i 2018. I den anledning arrangerede Danske Veterantogs Fællesrepræsentation, Danmarks Jernbanemuseum og Sporvejsmuseet i fællesskab Kultur på skinner. Her kunne folk købe en billet og så deltage i arrangementer på skiftende museer og veteranbaner i løbet af uge 31 og 32. Der indledtes på Sporvejsmuseet 28. juli 2018, hvor der var rundvisning og kørsel med sporvogne.<ref>''På sporet af 2018'' under redaktion af Niklas Havresøe. Dansk Jernbane-Klub, 2018. S. 86. {{ISBN|978-87-87050-91-3}}</ref><ref>''Kultur på Skinner'', brochure udgivet af Danske Veterantogs fællesrepræsentation, 2018.</ref> I 2019 ændredes arrangementet, så folk i stedet kunne indløse en rabatbillet fra en brochure til en af museerne eller banerne fra 29. juni til 31. august 2019. Perioden indledtes desuden med forskellige aktiviteter, blandt andet rundvisning på Sporvejsmuseet.<ref>Annonce for Kultur på skinner, Jernbanen 2/2019, s. 73.</ref><ref>''Kultur på Skinner'', brochure udgivet af Danske Veterantogs fællesrepræsentation, 2019.</ref>
Bygninger,_konstruktioner_og_anlæg